BODOLAND रादाब बाक्सा 10 अक्टबर 2021: गोबाव सम करना भाइरास साग्लोबसारनायनि थाखाय बर सावथुन मुलुगनि दैदेनगिरि महरगिरि फावखुंग्रि फावखुंगुर देंखोगिरि प्रदिउसार करिउग्रापार दिरेकट’र बयबो लोगो हमलायनो खाबु मोनाखै मोन । नैबे समाव करना भाइरासनि साग्लोबसारनाय आ एसे खमायहांनाय समाव तामुलपुर जिल्ला BCAA नि बानजायनायाव तामुलपुर मतंगापुरि पार्कनि लांगोनायाव तामुलपुर जिल्ला BCAA आ गासै महरगिरि फावखुंग्रि फावखुंगुर देंखोगिरि प्रदिउसार करिउग्रापार दिरेकट’र दामजु दामगिरि दिथागिरिफोरा गासैखौबो लानानै लोगो हमलायनाय हाबाफारि लादों । बे हाबापारियाव हारिमु दिनथिफुंनाय जौसांखौ बर सावथुन मुलुगनि मुंदांखा एकटर लिंसार बसुमतारी आ बेखेवनानै होयो । लोगोसे बाहागो लायो बि टि आर नि गाहाइ मावफुं सोद्रोमा प्रमद बर बिथांनि अनसुलि बिसि पारुल भराली बर, बि टि आर नि मावफुं सोद्रोमा दावबाइसा बर, MCLA पबिट्र बर, बर सावथुन मुलुगनि मुंदांखा फेस्ला फावखुंगुर जोंस्रां ब्रह्म, बर सावथुन मुलुग आफादनि गाहाइ नेहाथारि गुरुपबिट्र बर, बिथांमोना बाहागो लायो । लोगोसे दिनैनि सानाव तामुलपुर जिल्ला BCAA नि गेट टुगेदार हाबाफारिया रंजानाय मोसानाय पेस्ला दिन्थिनाय बायदिनि गेजेरजों गाजा गोमजायै मेहेर गोनां गाब गानानै जोबनानै थांङो ।